กฎกระทรวงกฎกระทรวง(พ.ศ.๒๕๒๒)ออกตามความในพระราชบัญญัติการทำงานของคนต่างด้าวพ.ศ.๒๕๒๑------------ อาศัยอำนาจตามความในมาตรา๑๖ และมาตรา ๔๗ แห่งพระราชบัญญัติการทำงานของคนต่างด้าว พ.ศ. ๒๕๒๑รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ ข้อ๑ ให้ยกเลิกกฎกระทรวง ฉบับที่ ๑(พ.ศ. ๒๕๑๖) ออกตามความในประกาศของคณะปฏิวัติ ฉบับที่ ๓๒๒ ลงวันที่ ๑๓ ธันวาคมพ.ศ. ๒๕๑๕ ข้อ๒ การขอรับใบอนุญาตทำงานการขอต่ออายุใบอนุญาตทำงาน การขอรับใบแทนใบอนุญาตทำงานและการขออนุญาตเปลี่ยนการทำงานหรือเปลี่ยนท้องที่หรือสถานที่ในการทำงานให้ยื่นคำขอ ณ จังหวัดที่เป็นที่ตั้งสถานที่ทำงานหรือสำนักงานของคนต่างด้าวผู้ยื่นคำขอ ดังต่อไปนี้ (๑) ในเขตกรุงเทพมหานคร ให้ยื่น ณกองงานคนต่างด้าวกรมแรงงาน กระทรวงมหาดไทย (๒) ในจังหวัดที่มีสำนักงานแรงงานจังหวัดให้ยื่น ณ สำนักงานแรงงานจังหวัดนั้น (๓) ในจังหวัดอื่นนอกจาก (๑) และ (๒) ให้ยื่น ณ ศาลากลางจังหวัดนั้น ข้อ๓ การยื่นคำขอรับใบอนุญาตทำงาน ให้ปฏิบัติดังต่อไปนี้ (๑) คนต่างด้าวซึ่งขอรับใบอนุญาตทำงานตามมาตรา๗ ให้ยื่นคำขอตามแบบ ตท. ๒ ท้ายกฎกระทรวงนี้ต่อพนักงานเจ้าหน้าที่ พร้อมด้วยหลักฐานและเอกสาร ดังต่อไปนี้ (ก)หนังสือเดินทางหรือเอกสารใช้แทนหนังสือเดินทางใบสำคัญประจำตัวคนต่างด้าวหรือใบสำคัญถิ่นที่อยู่ตามกฎหมายว่าด้วยคนเข้าเมือง (ข) เอกสารรับรองวุฒิการศึกษา หรือหนังสือรับรองของนายจ้างซึ่งผู้ขอเคยทำงานด้วยโดยระบุรายละเอียดเกี่ยวกับลักษณะของงานและระยะเวลาการทำงานที่ผู้ขอเคยทำ (ค)หนังสือรับรองการจ้างผู้ขอเข้าทำงานของผู้ซึ่งจะเป็นนายจ้างพร้อมด้วยหลักฐานประกอบเหตุผลที่ไม่จ้างบุคคลสัญชาติไทยเข้าทำงาน (ง) ใบรับรองของผู้ประกอบวิชาชีพเวชกรรมซึ่งรับรองว่าผู้ขอไม่มีโรคตามที่รัฐมนตรีประกาศกำหนดตามมาตรา ๑๑ (๒) (จ)เอกสารรับรองของส่วนราชการที่เกี่ยวข้องแสดงว่ากิจการของผู้ซึ่งจะเป็นนายจ้างที่ผู้ขอจะไปทำงานด้วยนั้นได้มีการจดทะเบียนหรือได้รับอนุญาตให้จัดตั้ง และดำเนินงานโดยถูกต้องตามกฎหมายแล้วพร้อมทั้งแสดงประเภทกิจการที่ประกอบด้วย (ฉ) รูปถ่ายครึ่งตัว หน้าตรง ไม่สวมหมวก ขนาด ๕ x ๖ เซนติเมตร ซึ่งถ่ายมาแล้วไม่เกินหกเดือน จำนวนสามรูป ผู้ซึ่งได้รับใบอนุญาตทำงานต้องมารับใบอนุญาตด้วยตนเองจากอธิบดีหรือเจ้าพนักงานซึ่งอธิบดีมอบหมาย (๒)บุคคลซึ่งยื่นคำขอรับใบอนุญาตทำงานแทนคนต่างด้าวตามมาตรา ๘ให้ยื่นคำขอตามแบบ ตท. ๓ท้ายกฎกระทรวงนี้ต่อพนักงานเจ้าหน้าที่ พร้อมด้วยหลักฐานและเอกสาร ดังต่อไปนี้ (ก) เอกสารรับรองวุฒิการศึกษาของคนต่างด้าวหรือหนังสือรับรองของนายจ้างซึ่งคนต่างด้าวเคยทำงานด้วยโดยระบุรายละเอียดเกี่ยวกับลักษณะของงานและระยะเวลาการทำงานที่คนต่างด้าวเคยทำอยู่กับนายจ้างนั้น (ข)หลักฐานประกอบเหตุผลที่ไม่จ้างบุคคลสัญชาติไทยเข้าทำงาน (ค)ใบรับรองของแพทย์ซึ่งมีคุณวุฒิตามหลักเกณฑ์ที่กรมแรงงานกำหนดที่รับรองว่าคนต่างด้าวนั้นไม่มีโรคตามที่รัฐมนตรีประกาศกำหนดตามมาตรา ๑๑ (๒) (ง) เอกสารรับรองของส่วนราชการที่เกี่ยวข้องแสดงว่ากิจการของผู้ซึ่งจะเป็นนายจ้างที่คนต่างด้าวจะไปทำงานด้วยนั้นได้มีการจดทะเบียนหรือได้รับอนุญาตให้จัดตั้งและดำเนินงานโดยถูกต้องตามกฎหมายแล้ว พร้อมทั้งแสดงประเภทกิจการที่ประกอบด้วย (จ) รูปถ่ายของคนต่างด้าวครึ่งตัว หน้าตรงไม่สวมหมวก ขนาด ๕ x ๖ เซนติเมตร ซึ่งถ่ายมาแล้วไม่เกินหกเดือน จำนวนสามรูป ผู้ซึ่งได้รับใบอนุญาตทำงานต้องมารับใบอนุญาตด้วยตนเองจากอธิบดีหรือเจ้าพนักงานซึ่งอธิบดีมอบหมาย (๓)คนต่างด้าวซึ่งยื่นคำขอรับใบอนุญาตทำงานตามมาตรา ๑๐ ให้ยื่นคำขอตามแบบ ตท.๑ ท้ายกฎกระทรวงนี้ต่อพนักงานเจ้าหน้าที่พร้อมด้วยหลักฐานและเอกสาร ดังต่อไปนี้ (ก)หนังสือเดินทางพร้อมด้วยหลักฐานแสดงการได้รับอนุญาตให้อยู่ในราชอาณาจักรตามกฎหมายว่าด้วยคนเข้าเมือง (ข)เอกสารรับรองของส่วนราชการที่เกี่ยวข้องแสดงว่าได้รับอนุญาตให้เข้ามาทำงานในราชอาณาจักรตามกฎหมายว่าด้วยการส่งเสริมการลงทุนหรือตามกฎหมายอื่น (ค) รูปถ่ายครึ่งตัว หน้าตรง ไม่สวมหมวก ขนาด๕ x ๖ เซนติเมตร ซึ่งถ่ายมาแล้วไม่เกินหกเดือน จำนวนสามรูป ผู้ซึ่งได้รับใบอนุญาตทำงานต้องมารับใบอนุญาตด้วยตนเองจากอธิบดีหรือเจ้าพนักงานซึ่งอธิบดีมอบหมาย ข้อ๔ ใบอนุญาตทำงานให้ใช้แบบ ตท. ๔ ท้ายกฎกระทรวงนี้ ข้อ๕ การขอต่ออายุใบอนุญาตทำงานตามมาตรา๑๕ ให้ยื่นคำขอตามแบบ ตท. ๕ ท้ายกฎกระทรวงนี้ต่อพนักงานเจ้าหน้าที่ พร้อมด้วยหลักฐานและเอกสาร ดังต่อไปนี้ (๑) ใบอนุญาตทำงาน (๒) หนังสือเดินทาง หรือเอกสารใช้แทนหนังสือเดินทาง ใบสำคัญประจำตัวคนต่างด้าว หรือใบสำคัญถิ่นที่อยู่ตามกฎหมายว่าด้วยคนเข้าเมือง (๓) หนังสือรับรองของนายจ้างแสดงเหตุผลที่จำเป็นจะต้องจ้างผู้ขอทำงานต่อไปพร้อมด้วยหลักฐานประกอบเหตุผลดังกล่าว ข้อ๖การขอรับใบแทนใบอนุญาตทำงานตามมาตรา ๑๙ ให้ยื่นคำขอตามแบบ ตท. ๖ ท้ายกฎกระทรวงนี้ต่อพนักงานเจ้าหน้าที่ พร้อมด้วยหลักฐานและเอกสาร ดังต่อไปนี้ (๑) ใบอนุญาตทำงานซึ่งชำรุดในสาระสำคัญหรือหลักฐานการรับแจ้งความของเจ้าพนักงานตำรวจในกรณีใบอนุญาตสูญหาย (๒) รูปถ่ายครึ่งตัว หน้าตรง ไม่สวมหมวก ขนาด๕ x ๖ เซนติเมตร ซึ่งถ่ายมาแล้วไม่เกินหกเดือน จำนวนสามรูป ผู้ซึ่งได้รับใบแทนใบอนุญาตทำงานต้องมารับใบแทนใบอนุญาตด้วยตนเองจากนายทะเบียน การขออนุญาตเปลี่ยนการทำงานหรือเปลี่ยนท้องที่หรือสถานที่ในการทำงานตามมาตรา ๒๑ ให้ยื่นคำขอตามแบบ ตท.๗ ท้ายกฎกระทรวงนี้ต่อพนักงานเจ้าหน้าที่ พร้อมด้วยหลักฐานและเอกสาร ดังต่อไปนี้ (๑) หนังสือเดินทางหรือเอกสารใช้แทนหนังสือเดินทางใบสำคัญประจำตัวคนต่างด้าว หรือใบสำคัญถิ่นที่อยู่ตามกฎหมายว่าด้วยคนเข้าเมือง (๒) ใบอนุญาตทำงาน (๓) เอกสารรับรองวุฒิการศึกษาหรือหนังสือรับรองของนายจ้างซึ่งผู้ขอเคยทำงานด้วยโดยระบุรายละเอียดเกี่ยวกับลักษณะของงานและระยะเวลาการทำงานที่ผู้ขอได้ทำมาก่อนในกรณีขออนุญาตเปลี่ยนการทำงาน (๔)หนังสือรับรองการจ้างของผู้ซึ่งจะเป็นนายจ้างที่รับผู้ขอเข้าทำงานด้วยในกรณีขออนุญาตเปลี่ยนการทำงานหรือเปลี่ยนสถานที่ในการทำงาน พร้อมด้วยหลักฐานประกอบเหตุผลที่ไม่จ้างบุคคลสัญชาติไทยเข้าทำงาน (๕)เอกสารรับรองของส่วนราชการที่เกี่ยวข้องแสดงว่ากิจการของผู้ซึ่งจะเป็นนายจ้างที่ผู้ขอจะไปทำงานด้วยนั้นได้มีการจดทะเบียนหรือได้รับอนุญาตให้จัดตั้งและดำเนินงานโดยถูกต้องตามกฎหมายแล้วพร้อมทั้งแสดงประเภทกิจการที่ประกอบด้วย ในกรณีขออนุญาตเปลี่ยนการทำงานหรือสถานที่ในการทำงาน (๖) รูปถ่ายครึ่งตัว หน้าตรง ไม่สวมหมวก ขนาด๕ x ๖ เซนติเมตร ซึ่งถ่ายมาแล้วไม่เกินหกเดือน จำนวนสามรูป ผู้ซึ่งได้รับอนุญาตให้เปลี่ยนการทำงานหรือเปลี่ยนท้องที่หรือสถานที่ในการทำงาน ต้องมารับใบอนุญาตทำงานด้วยตนเองจากนายทะเบียน ข้อ๘บัตรประจำตัวนายทะเบียนและบัตรประจำตัวพนักงานเจ้าหน้าที่ให้ใช้แบบท้ายกฎกระทรวงนี้ รูปถ่ายที่ติดบัตรประจำตัวให้เป็นรูปถ่ายครึ่งตัว หน้าตรง แต่งเครื่องแบบปกติ ไม่สวมหมวกขนาด ๓ x ๔ เซนติเมตร ซึ่งถ่ายมาแล้วไม่เกินหกเดือน ข้อ๙ ให้กำหนดค่าธรรมเนียมดังต่อไปนี้ (๑)ใบอนุญาตทำงาน (ก)ใบอนุญาตที่มีอายุไม่เกินสามเดือน ๒๐๐ บาท (ข)ใบอนุญาตที่มีอายุเกินสามเดือน แต่ไม่เกินหกเดือน ๔๐๐ บาท (ค)ใบอนุญาตที่มีอายุเกินหกเดือน แต่ไม่เกินหนึ่งปี ๘๐๐ บาท (ง)ใบอนุญาตที่มีอายุเกินหนึ่งปีให้เก็บค่า ธรรมเนียมสำหรับระยะเวลาที่เกินหนึ่งปี เพิ่มขึ้นตามอัตรา ใน(ก) (ข) หรือ (ค) (๒)การต่ออายุใบอนุญาตทำงานหรือการขยายระยะเวลาการทำงาน (ก)การต่ออายุใบอนุญาตหรือการขยาย ระยะเวลาการทำงานไม่เกินสามเดือน ๒๐๐ บาท (ข)การต่ออายุใบอนุญาตหรือการขยาย ระยะเวลาการทำงานเกินสามเดือน แต่ไม่เกินหกเดือน ๔๐๐ บาท (ค)การต่ออายุใบอนุญาตหรือการขยาย ระยะเวลาการทำงานเกินหกเดือน แต่ไม่เกินหนึ่งปี ๘๐๐ บาท (ง)การต่ออายุใบอนุญาตหรือขยายระยะเวลา ทำงานเกินหนึ่งปี ให้เก็บค่าธรรมเนียม สำหรับระยะเวลาที่เกินหนึ่งปีเพิ่มขึ้นตาม อัตราใน (ก) (ข) หรือ(ค) (๓)ใบแทนใบอนุญาตทำงาน ๑๐๐ บาท (๔)การอนุญาตให้ทำงานอื่น ๔๐๐ บาท (๕)การอนุญาตให้เปลี่ยนท้องที่ หรือสถานที่ ในการทำงาน ๑๐๐ บาท ให้ไว้ณ วันที่ ๑๑ พฤษภาคม พ.ศ. ๒๕๒๒ พลเอก เล็ก แนวมาลี รัฐมนตรีว่าการกระทรวงมหาดไทย+-----------------------------------------------------------------------------------------------------+หมายเหตุ :- เหตุผลในการประกาศใช้กฎกระทรวงฉบับนี้ คือโดยที่เป็นการสมควรปรับปรุงกฎกระทรวงเกี่ยวกับแบบ หลักเกณฑ์และวิธีการในการขอรับใบอนุญาตทำงานและการออกใบอนุญาตทำงานการขอต่ออายุใบอนุญาตทำงาน และการต่ออายุใบอนุญาตทำงาน การขอรับใบแทนใบอนุญาตทำงานและการออกใบแทนใบอนุญาตทำงานการขออนุญาตและการอนุญาตให้เปลี่ยนการทำงานหรือเปลี่ยนท้องที่หรือสถานที่ในการทำงานและการออกบัตรประจำตัวนายทะเบียนและพนักงานเจ้าหน้าที่ที่ออกตามประกาศของคณะปฏิวัติ ฉบับที่ ๓๒๒ ลงวันที่ ๑๓ ธันวาคม พ.ศ. ๒๕๑๕ เสียใหม่และสมควรกำหนดอัตราค่าธรรมเนียมเสียใหม่ให้เหมาะสมกับสถานการณ์ปัจจุบันจึงจำเป็นต้องออกกฎกระทรวงนี้[รก.๒๕๒๒/๘๑/๒๗พ/๑๕ พฤษภาคม ๒๕๒๒]ภัทรวีร์/ปรับปรุง๒๙ พฤศจิกายน ๒๕๖๐